### Resume

Sagen omhandler gennemførelse af ekspropriation af arealer til cykelsti og vejudskillelse på [adresse], [adresse]. Der er 9. juni 2022 afholdt åstedsforretning under ledelse af formand for Teknisk Udvalg. Byrådet gav 27. april 2022 i punkt 84 ekspropriationsbemyndigelse til Teknisk Udvalg.

### Sagsfremstilling

Der har i en årrække været et ønske om at skabe bedre forhold for cyklister mellem [adresse] og [adresse], herunder skolebørn til Thyregod Skole, efterskoleelever i [adresse], samt turister og motionister. Byrådet har igangsat første etape fra [adresse] til ejendommen [adresse]. På grund af oversigtsforhold ved [adresse] 80, forlænges cykelstien af trafiksikkerhedsmæssige årsager mod øst.

Der er afholdt åstedsforretning 9. juni 2022 under ledelse af formand for Teknisk Udvalg.

Efter åstedsforretningen har der været 4 ugers indsigelsesperiode. Indsigelsesfristen udløb den 30. maj 2022. Protokol med indsigelser er vedlagt som bilag.

På åstedsforretningen fremkom lodsejer, [adresse], med alternativ forslag på strækningen mellem [adresse] og [adresse] - strækningen, som oprindeligt var planlagt til enkeltrettede cykelstier i begge vejsider.

Den alternative løsning er at lave en dobbeltrettet cykelsti i den sydlige side, så der er dobbeltrettet cykelsti hele vejen. Det vil medføre en større indgriben i lodsejers arealer end det oprindelige forslag, hvilket lodsejer er indstillet på.

Forslaget er forelagt Give Boligforening, som også vil blive berørt af forslaget. De kan tiltræde forslaget med bemærkning om, at de er kede af at miste deres afskærmende beplantning mod [adresse].

Forslaget er forelagt lokalrådet, og de kan tiltræde forslaget med bemærkning om, at de anser forslaget for endnu bedre end det oprindelige forslag.

Forslaget vil også tilgodese erhvervsejendommene i nordsiden af [adresse], som har gjort indsigelse mod indskrænkning af deres eksisterende udkørselsforhold.

For det oprindelige forslag er der tiltrådt 4 forligstilbud, der er 10 forligstilbud som ikke er tiltrådt. Der er givet accepterklæring fra 3 lodsejere for igangsætning af anlægsarbejdet.

Såfremt udvalget vælger den alternative løsning, skal der fremsendes opdaterede forligstilbud til 5 lodsejere samt et nyt lb. nr. til Give Boligforening, der er 5 tilbud som bortfalder, og der er 4 tilbud som er uberørte af ændringerne, hvor af 2 er tiltrådt.

Uddrag af indsigelser

Uddrag af indsigelser er vedlagt som bilag og fremgår af protokollen i deres helhed.

Erhvervsejendomme langs Vesterlundvej 92-96 gør indsigelser mod ændring af deres udkørselsforhold.

[adresse], at projektet ikke er foreneligt med hendes virksomheder, og hun er bekymret for at det vil medføre lukning af hendes firma.

Fire lodsejere foreslår en dobbeltrettet cykelsti i sydlige side, hvilket også vil løse de to ovenstående indsigelser.

[adresse] 78 mener, at projektet vil gøre, at han ikke kan dyrke marken på en strækning på ca. 160 m i en bredde svarende til cykellommen, da hans sætning af kartofler skal foregå i lige rækker. Han skal forbi 10-15 gange i løbet af dyrkningssæsonen.

Ekspropriation

Forvaltningen anbefaler, at ekspropriationen gennemføres, og at arbejderne igangsættes.

Ekspropriationen gennemføres efter bestemmelserne i lov om offentlige veje.

Ekspropriationen for det oprindelig forslag vedrører følgende matrikelnummer:

Thyregod By, [adresse]:

Matr. nr.: 2bc, 2dy, Joachim Johnsen, 2f, 3a, 3aq, 3ap, Laust Jørgensen og 3f.

Thyregodlund, [adresse]: Matr. nr.:

1t, 1m, 3a, 4b, 5a, 5k, 6a, 6i, 8a og 8g.

Ekspropriationen for det alternative forslag vedrører følgende matrikelnummer:

Thyregod By, [adresse]:

Matr. nr.: 3a, 3aq, Laust Jørgensen og 3f, samt frivillig aftale for 3ar.

Thyregodlund, [adresse]: Matr. nr.:

1t, 1m, 4b, 5a, 5k, 6a, 6i, 8a og 8g.

Lovgrundlag:

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevilling.

### Klima og resiliensvurdering

En forbedring af trafiksikkerheden for cyklister, ved etablering af cykelsti langs [adresse], kan anspore endnu flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender det alternative forslag og foretager ekspropriation af matrikel nr. 3a, 3aq, Laust Jørgensen og 3f, Thyregod By, [adresse], og matrikel nr. 1t, 1m, 4b, 5a, 5k, 6a, 6i, 8a og 8g Thyregodlund, [adresse], |

eller

|  |  |
| --- | --- |
| at | udvalget fastholder det oprindelige forslag og foretager ekspropriation af matrikel nr. 2bc, 2dy, Joachim Johnsen, 2f, 3a, 3aq, 3ap, Laust Jørgensen og 3f Thyregod By, [adresse] og matrikel nr. 1t, 1m, 3a, 4b, 5a, 5k, 6a, 6i, 8a og 8g Thyregodlund, [adresse]. |

|  |  |
| --- | --- |
| at | fastsættelse af erstatning til lodsejere, der ikke har tiltrådt forligstilbuddene, overgives til taksation. |

### Beslutning

1. og 3. at godkendt.

2. at udgår.